ᱡᱤᱭᱟ ᱠᱷᱟᱱ

ᱡᱤᱭᱟ ᱠᱷᱟᱱ (ᱩᱨᱫᱩ: جیا خان;ᱡᱟᱱᱟᱢ: ᱑᱐ ᱯᱷᱮᱵᱽᱨᱩᱣᱟᱨᱤ, ᱑᱙᱘᱘ - ᱜᱩᱨ: ᱓ ᱡᱩᱱ ᱒᱐᱑᱓) ᱡᱟᱦᱟᱸ ᱱᱩᱭᱟᱜ ᱟᱥᱚᱞ ᱧᱩᱛᱩᱢ ᱫᱚ ᱱᱚᱯᱷᱤᱥᱟ ᱠᱷᱟᱱ ᱛᱟᱦᱮᱸᱜ ᱠᱟᱱᱟ ᱢᱤᱫ ᱵᱚᱞᱤᱣᱩᱰ ᱯᱟᱯᱟᱴᱤᱡ ᱛᱟᱦᱮᱸᱜ ᱠᱟᱱᱟᱭ᱾ ᱱᱩᱭᱟᱜ ᱮᱛᱚᱦᱚᱵ ᱫᱚ ᱒᱐᱐᱘ ᱨᱮᱱᱟᱜ ᱜᱟᱡᱽᱱᱤ ᱯᱷᱤᱞᱢ ᱮ ᱨᱮ ᱯᱟᱴ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ  ᱠᱟᱱᱟᱭ᱾ ᱱᱩᱭᱟᱜ ᱛᱮᱥᱟᱨ ᱟᱨ ᱢᱩᱪᱟᱹᱫ ᱯᱷᱤᱞᱢ ᱒᱐᱑᱐ ᱨᱮ ᱥᱚᱫᱚᱨ ᱯᱷᱤᱞᱢ ᱦᱟᱣᱩᱥᱯᱷᱩᱞ ᱛᱟᱦᱮᱸᱜ ᱠᱟᱱᱟ᱾ ᱒᱐᱑᱒ ᱨᱮ ᱩᱱᱤ ᱟᱡᱟᱜ ᱧᱩᱛᱩᱢ ᱫᱚᱦᱲᱟ ᱛᱮ ᱵᱚᱫᱚᱞ ᱠᱟᱛᱮᱜ ᱱᱚᱯᱷᱤᱥᱟ ᱠᱷᱟᱱ ᱫᱚᱦᱚ ᱠᱮᱫ-ᱟᱭ᱾

᱒᱔ ᱢᱮ ᱒᱐᱑᱔ ᱨᱮ ᱩᱱᱤ ᱫᱚ ᱟᱡᱟᱜ ᱢᱩᱪᱟᱹᱫ ᱴᱣᱤᱴ ᱨᱮ ᱚᱞ ᱞᱮᱫᱼᱟᱭ ᱡᱟᱦᱟᱸ ᱫᱚ ᱩᱱᱤ ᱟᱞᱣᱤᱫᱟ ᱮ ᱢᱮᱱ ᱚᱴᱚ ᱠᱟᱜ ᱛᱟᱦᱮᱱᱟ᱾ ᱡᱤᱭᱟ ᱫᱚ ᱴᱣᱤᱴᱟᱨ ᱟᱠᱟᱣᱩᱸᱴ ᱨᱮ ᱟᱥᱚᱞ ᱧᱩᱛᱩᱢ ᱱᱚᱯᱷᱤᱥᱟ ᱠᱷᱟᱱ ᱧᱩᱛᱩᱢ ᱛᱮ ᱜᱮ ᱵᱟᱱᱟᱣ ᱞᱮᱫ ᱛᱟᱦᱮᱱᱟᱭ᱾ ᱡᱟᱦᱟᱸᱭ ᱑᱔ ᱢᱮ ᱦᱤᱞᱚᱜᱮ ᱩᱱᱤᱭᱟᱜ ᱢᱩᱪᱟᱹᱫ ᱴᱣᱤᱴ ᱞᱮᱫᱼᱟᱭ, 'ᱥᱚᱨᱤ ᱢᱮᱭ ᱴᱣᱤᱴᱟᱨ ᱥᱮ ᱢᱟ ᱨᱟᱦᱤ ᱦᱩᱸ᱾ ᱛᱷᱚᱲᱟ ᱵᱨᱮᱠ ᱞᱮ ᱨᱟᱦᱤ ᱦᱩᱸᱹᱹᱹᱹᱹᱹ ᱠᱟᱵᱷᱤ-ᱠᱟᱵᱷᱤ ᱟᱯᱠᱚ ᱟᱯᱱᱤ ᱭᱟᱫᱮᱸ ᱛᱟᱡᱟ ᱠᱟᱨᱱᱮ ᱠᱮ ᱞᱤᱭᱮ ᱟᱨᱟᱢ ᱠᱤ ᱡᱟᱨᱩᱨᱟᱛ ᱯᱟᱲᱛᱤ ᱦᱮᱭ᱾' ᱓ᱡᱩᱱ ᱒᱐᱑᱓ ᱨᱮ ᱵᱤᱞᱚᱢ ᱧᱤᱫᱟᱹ ᱩᱱᱤᱭᱟᱜ ᱯᱟᱸᱥᱤ ᱞᱟᱜᱟᱣ ᱟᱠᱟᱱ ᱥᱟᱣ ᱩᱱᱤ ᱫᱚ ᱡᱩᱦᱩ ᱨᱮ ᱛᱟᱦᱮᱱ ᱠᱟᱱ ᱚᱲᱟᱜ ᱠᱷᱚᱱ ᱠᱚ ᱧᱟᱢ ᱠᱮᱫᱮᱭᱟ᱾ ᱱᱚᱸᱰᱮ ᱩᱱᱤ ᱟᱡ ᱟᱭᱚ ᱥᱟᱶ ᱛᱟᱦᱮᱱ ᱠᱟᱱ ᱛᱟᱦᱮᱱᱟᱭ᱾

ᱮᱛᱚᱦᱚᱵ ᱡᱤᱭᱚᱱ
ᱡᱤᱭᱟ ᱠᱷᱟᱱ ᱟᱜ ᱡᱟᱱᱟᱢ ᱫᱚ ᱒᱐ ᱯᱷᱮᱵᱽᱨᱩᱣᱟᱨᱤ ᱑᱙᱘᱘ ᱨᱮ ᱱᱭᱩᱭᱚᱨᱠ ᱱᱚᱜᱚᱨ ᱨᱮ ᱢᱤᱫ ᱢᱩᱥᱞᱤᱢ ᱜᱷᱟᱨᱸᱡᱽ ᱨᱮᱭ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱩᱱᱤ ᱟᱡ ᱵᱟᱵᱟ ᱚᱞᱤ ᱨᱤᱡᱽᱣᱤ ᱠᱷᱟᱱ ᱢᱤᱫ ᱥᱤᱧᱚᱛᱤᱭᱟ ᱟᱢᱮᱨᱤᱠᱟᱱ ᱠᱟᱱᱟᱭ ᱟᱨ ᱟᱡ ᱟᱭᱚ ᱨᱚᱵᱤᱭᱟ ᱚᱢᱤᱱ ᱢᱤᱫ ᱦᱤᱸᱫᱤ ᱯᱷᱤᱞᱢ ᱯᱟᱯᱟᱴᱤᱡ ᱠᱟᱱᱟᱭ ᱡᱟᱦᱟᱸᱭ ᱟᱜᱽᱨᱟ, ᱩᱛᱛᱟᱹᱨ ᱯᱨᱚᱫᱮᱥ ᱠᱷᱚᱱ ᱢᱮᱱᱟᱭᱟ ᱟᱨ ᱛᱟᱦᱤᱨ ᱦᱩᱥᱮᱭᱱ ᱨᱤᱱᱤᱡ ᱫᱩᱞᱦᱟ ᱟᱠᱨᱤᱝ ᱮᱫ ᱠᱚᱣᱟᱜ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟᱭ᱾ ᱡᱤᱭᱟ ᱠᱷᱟᱱ ᱤᱡ ᱦᱩᱰᱤᱝ ᱢᱤᱥᱨᱟ ᱦᱚᱸ ᱢᱮᱱᱟᱜ ᱠᱚᱣᱟ᱾ ᱢᱩᱢᱵᱟᱭ ᱦᱤᱡᱩᱜ ᱠᱷᱚᱱ ᱢᱟᱲᱟᱝ ᱨᱮ ᱩᱱᱤᱭᱟᱜ ᱟᱥᱩᱞ ᱟᱨᱟ-ᱵᱩᱨᱩ ᱫᱚ ᱞᱚᱸᱰᱚᱱ ᱨᱮ ᱜᱮ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱩᱱᱤ ᱟᱡᱟᱜ ᱠᱟᱹᱢᱤ ᱡᱤᱭᱚᱱ ᱮᱛᱚᱦᱚᱵ ᱞᱟᱹᱜᱤᱫ ᱢᱩᱢᱵᱟᱭ ᱮ ᱦᱮᱡ ᱞᱮᱱᱟ᱾ ᱩᱱᱤ ᱫᱚ ᱛᱩᱨᱩᱭ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱮ ᱟᱡ ᱨᱤᱱᱤᱡ ᱢᱟᱲᱟᱝ ᱨᱮ ᱨᱟᱢ ᱜᱚᱯᱟᱞ ᱣᱚᱨᱢᱟ ᱤᱡ ᱯᱩᱭᱞᱩ ᱥᱤᱥᱭᱚ ᱩᱨᱢᱤᱞᱟ ᱢᱟᱸᱛᱚᱥᱠᱚᱨ ᱟᱜ ᱯᱷᱤᱞᱢ ᱨᱚᱸᱜᱳᱞᱤ ᱠᱷᱚᱱ ᱮ ᱯᱨᱚᱵᱷᱚᱣᱤᱛ ᱮᱱᱟᱭ ᱟᱨ ᱵᱚᱞᱤᱣᱩᱰ ᱨᱮ ᱦᱤᱡᱩᱜ ᱞᱟᱹᱜᱤᱫ ᱠᱚ ᱢᱮᱛᱟᱫ ᱮᱭᱟ᱾

ᱠᱷᱟᱱ ᱯᱨᱚᱟᱤᱪᱷᱤᱛ ᱳᱯᱮᱨᱟ ᱥᱤᱸᱜᱟᱲᱤᱭᱟᱭ ᱛᱟᱦᱮᱸᱜ ᱠᱟᱱᱟ ᱟᱨ ᱥᱩᱢᱩᱝ  ᱜᱮᱛᱩᱨ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱮ ᱩᱱᱤ ᱫᱚ ᱛᱩᱨᱩᱭ ᱜᱟᱴᱟᱝ ᱯᱚᱞᱴᱚᱱᱤᱭᱟ ᱟᱮᱨᱤ ᱠᱚ ᱥᱚᱫᱚᱨ ᱟᱠᱟᱫ ᱜᱮ ᱛᱟᱦᱮᱱᱟᱭ᱾ ᱩᱱᱤ ᱟᱡ ᱨᱮᱱ ᱜᱟᱛᱮ ᱠᱚ ᱥᱟᱶ ᱢᱤᱫ ᱜᱩᱴ (ᱟᱞᱵᱚᱢ) ᱠᱚ ᱥᱚᱫᱚᱨ ᱥᱟᱱᱟ ᱮ ᱠᱟᱱ ᱛᱟᱦᱮᱱᱟ ᱟᱨ ᱵᱨᱤᱴᱱᱤ ᱥᱯᱮᱭᱟᱨᱥ ᱴᱮᱭᱰᱚᱱᱟ ᱟᱨ ᱞᱟᱣᱩᱸᱡᱽ ᱵᱟᱡᱟᱨ ᱥᱟᱶ ᱥᱮᱞᱮᱫ ᱵᱟᱡᱟᱣ ᱥᱟᱱᱟ ᱮᱫ ᱛᱟᱦᱮᱱᱟᱭ᱾ ᱠᱷᱟᱱ ᱫᱚ ᱟᱭᱢᱟ  ᱥᱮᱨᱢᱟ ᱦᱟᱹᱵᱤᱡ ᱮᱱᱮᱡ ᱨᱮᱱᱟᱜ ᱮ ᱥᱮᱪᱮᱫᱚᱜ ᱠᱟᱱ ᱛᱟᱦᱮᱱᱟ  ᱟᱨ ᱩᱱᱤ ᱥᱟᱞᱥᱟ, ᱡᱮᱭᱡᱽ, ᱠᱟᱛᱛᱷᱟᱠ,ᱵᱮᱭᱞᱮ,ᱨᱮᱜᱤ ᱟᱨ ᱵᱮᱞᱤᱮ ᱰᱟᱸᱥ ᱞᱮᱠᱟᱱ ᱦᱩᱱᱟᱨ ᱠᱚ ᱵᱟᱰᱟᱭ ᱠᱟᱱ ᱛᱟᱦᱮᱱᱟ ᱟᱭ᱾ ᱱᱩᱭᱟᱜ ᱥᱮᱪᱮᱫ ᱫᱚ ᱢᱮᱭᱱᱦᱟᱴ ᱨᱛ ᱦᱩᱭᱟᱠᱟᱱᱟ ᱟᱴᱨᱮᱥᱵᱟᱨᱜᱽ  ᱛᱷᱤᱭᱮᱴᱟᱨ ᱮᱸᱲ ᱯᱷᱤᱞᱢ ᱤᱸᱥᱴᱤᱴᱭᱩᱴ ᱨᱮ ᱦᱩᱭ ᱞᱮᱱᱟ, ᱵᱷᱟᱞᱮ ᱩᱱᱤ ᱫᱚ ᱯᱷᱤᱞᱢ ᱨᱮᱱᱟᱜ ᱯᱨᱚᱟᱛᱟᱣ ᱧᱟᱢ ᱨᱮ ᱦᱚᱸ ᱤᱠᱟᱮ ᱠᱮᱫ-ᱟᱭ᱾
ᱵᱟᱦᱨᱮ ᱡᱚᱱᱚᱲ
ᱥᱟᱹᱠᱷᱭᱟᱹᱛ